લંકાની લાડી ને . . ટર્કી’ની બિલાડી ! 🙂 યસ આ ઓસમ ડોક્યુમેન્ટરી છે બિલાડીઓ વિશે , સ્પેસિફિકલી કહું તો ટર્કી ઉર્ફે એક સમયના કોન્સ્ટેન્ટિનોપલ’ના ઈસ્તાંબુલ શહેરની બિલાડીઓ વિશે. જેમ આપણે ભારતના કોઈ દર બીજા શહેરમાં ગાય/કુતરાઓને શેરી/રસ્તાઓ પર ટહેલતા જોઈએ છીએ ને તેવી જ રીતે ઈસ્તાંબુલની શેરી/રસ્તાઓ બિલાડીઓથી અંકિત અને ઈંગિત થયેલી છે , વધારામાં અહીં ચાલતા ચાલતા ક્યાંક ઉપર નજર નાખો તો બાલ્કની , રૂફટોપ અને ઝાડની ડાળીએ પણ તમને મ્યાઉં’રૂપી વેલકમ દેખાશે! યસ આ વાત તો છે બિલાડીઓની પણ વધુ તો બિલાડીઓને બેઇંતેહા વ્હાલ ને અઢળક કાળજી રાખતા ટર્કી’વાસીઓની ! કે જેમાં આપણી વિદેશ સ્થાયી થયેલી અને બાદમાં પોતાના વતનને મીસ કરતી અને વધુમાં તો બિલાડીઓથી હર્યાભર્યા પાડોશને મીસ કરતી ડેબ્યુટન્ટ ડિરેક્ટર Ceyda Torun પણ આવી જાય !